Държавен вестник, бр. 101, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ИКОНОМИКАТА
ДОГОВОР
между правителството на Република България 
и правителството на Ислямска република 
Пакистан за взаимно насърчаване и защита 
на инвестициите
(Ратифициран със закон, приет от ХХХІХ 
Народно събрание на 14 юни 2002 г. – ДВ, 
бр. 62 от 2002 г. В сила от 26 октомври 2005 г.)
Правителството на Република България 
и правителството на Ислямска република 
Пакистан, наричани по-долу „Договарящи 
се страни“,
Желаейки да ускорят икономическото 
сътрудничество във взаимна изгода на двете 
страни,
В стремежа си да създадат и поддържат 
справедливи и безпристрастни условия за 
инвестиции от инвеститори на едната Дого-
варяща се страна на територията на другата 
Договаряща се страна,
Признавайки, че взаимното насърчаване 
и защитата на такива инвестиции спомагат 
за разширяването на икономическите връзки 
между двете страни и стимулират инвести-
ционните инициативи,
се договориха за следното:
Член 1
Определения
За целите на този Договор:
1. Понятието „инвестиция“ означава вся-
какъв вид вложение на инвеститор от едната 
Договаряща се страна на територията на 
другата Договаряща се страна в съответствие 
със законодателството на Договарящата се 
страна, на чиято територия е направена ин-
вестицията, и включва по-специално, но не 
изключително:
а) право на собственост върху движимо и 
недвижимо имущество, както и други права, 
като ипотеки, права на задържане, плодо-
ползване и залози;
б) акции, дялове или други форми на 
участие в дружество;
в) парични вземания или искове за изпъл-
нение, които имат икономическа стойност;
г) права на интелектуална собственост, 
като патенти, авторско право, търговски 
марки, търговски наименования, промишлени 
дизайни и права върху технологични процеси, 
ноу-хау и гудуил;
д) всяко право, предоставено по силата на 
закон, договор или административен акт на 
компетентен държавен орган, включително 
концесии за търсене, обработване, извличане 
или експлоатация на природни ресурси;
е) кредит, включително под формата на 
финансов лизинг, в случай че такъв кредит е 
предоставен за срок не по-къс от 12 месеца.
Инвестицията включва и увеличението на 
стойността на вложенията по букви „а“ до „е“.
Всяка промяна във формата, в която вло-
женията са инвестирани или реинвестирани, 
не засяга техния характер на инвестиции, при 
условие че тази промяна е в съответствие със 
законодателството на Договарящата се стра-
на, на чиято територия са били извършени 
инвестициите.
2. Понятието „приходи“ означава сумите, 
законно получени от инвестиция, като печалби, 
дивиденти, лихви, доходи от капитал и други 
правомерни доходи.
3. Понятието „инвеститор“ означава:
а) всяко физическо лице, което е гражда-
нин на някоя от Договарящите се страни в 
съответствие с нейните закони;
б) всяка компания, предприятие, дружество, 
организация или асоциация, със или без статут 
на юридическо лице, обособена или учредена 
или по друг начин надлежно регистрирана 
съгласно законите на Договарящата се страна 
и със седалище на територията на последната.
4. Понятието „територия“ означава държав-
ната територия на всяка Договаряща се страна, 
включително териториалното море, както и 
континенталният шелф и изключителната 
икономическа зона, върху които Договарящата 
се страна упражнява суверенни права или 
юрисдикция в съответствие с националното 
си право и международното право.
Член 2
Насърчаване и защита на инвестициите
1. Всяка Договаряща се страна насърчава 
и защитава на своята територия инвестиции 
на инвеститори на другата Договаряща се 
страна и допуска такива инвестиции в съ-
ответствие със своето законодателство, като 
им предоставя справедливо и безпристрастно 
третиране и защита.
2. В случай на реинвестиране на приходите 
от инвестицията тези реинвестиции и при-
ходите от тях се ползват от същата защита, 
както и първоначалната инвестиция.
3. Всяка Договаряща се страна разглежда 
благоприятно и в съответствие със своето 
законодателство въпросите, отнасящи се до 
влизането, престоя, работата и придвижването 
на нейната територия на граждани на другата 
Договаряща се страна, които упражняват дей-
ности, свързани с инвестиция, и на членовете 
на техните семейства, представляващи част 
от домакинствата им.